MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Mis juhtub lõpuaegadel ristirahvaga?
Kas lõpuaja kristlased muudavad nutuoru allikate maaks?
Miks pastor Martti Kallionpää
on innustunud tööst tagakiusatud kristlastega
ja mida ta nende heaks teeb?
Nii jagab Martti tänases saates oma kogemusi ja nägemusi
lõpuaja koguduse kohta.
Psalmis 84:6-7 on öeldud järgmist:
"Õnnis on inimene, kelle tugevus on sinus,
kelle mõttes on pühad teekonnad.
Nutuorust läbi käies teevad nad selle allikate maaks;
ka varajane vihm katab neid õnnistusega."
Kaunid mõtted nii nutuoru kui allikate maa kohta.
Jeesus ise ütles, et lõpuaja kogudus saab kogema midagi sarnast;
et uslikud saavad kogema vihkamist ja tagakiusu.
Samas aga rääkis Ta ka Jumala väest, õnnistustest
ja evangeeliumi kuulutamisest kõigile rahvastele.
Kõigest sellest räägime täna pastor Martti Kallionpääga.
Tere tulemast saatesse! - Tänan!
Tõeliselt tore olla siin saates
ja käsitleda neid olulisi teemasid, mis puudutavad kogu maailma.
Tore, et tulid. Nagu näed - me oleme siin kahekesi,
nii et tere tulemast ka me tegevjuht Hannu Lahtinenile.
Tänan! Tore, et saan olla siin.
Tunnen teid, vendi, juba aastate tagant
ja oleme üheskoos mitmeidki teenistusi pidanud,
kuulutades evangeeliumi.
Nii on. Palju häid mälestusi.
Kuid täna vaatame siis, mida tulevik võib tuua
ja seda mitte vaid ühe maa kontekstis nagu oleme harjunud käsitlema.
Nii et otse küsituna -
mida sa, Martti Kallionpää, näed tulevikku toovat
ja seda eriti ka kristlaste jaoks?
See on suur ja lai küsimus,
kuid usun, et lisaks rasketele aegadele
saab ka Jumala vägi ilmsiks, avaldades mõju eripaigus üle maailma
Usun, et evangeelium pole veel kuulutatud kõigile rahvastele,
kuid seda tuleb teha.
Sest Jeesus ise ütles,
et seda peab kuulutama kõigile rahvastele
ja alles siis tuleb lõpp.
Nii saab olema huvitav näha, mida eelolev aeg endaga kaasa toob.
Kuid ma usun, et kogudus võidab igal juhul
ja surmavalla väravad ei saa selle vastu.
Nõnda on Piiblis kirjas,
nii et me loodame Jumala Sõnale, mis on me jalale lambiks.
Me loodame selles peituvale väele
ja usume, et Jumala kogudus läheb edasi
ja inimesed saavad päästetud.
See on Jumala tahe.
Jumala tahe on, et kõik inimesed saaksid päästetud.
Ehk siit tuligi esile see, mida tahtsin su käest küsida -
milline on lõpuaja kogudus?
Ehk sa näed vaimusilmas võidukat kogudust,
mis viib Jeesuse evangeeliumi kõigi maailma rahvasteni.
Ma tõesti näen võidukat kogudust, sest Kristus on juba võitnud.
Ja kuna Tema on koguduse tõeline pea ja juht,
siis Ta viib oma töö lõpule.
Isegi, et tuleb raskeid aegu ja paljud loobuvad oma usust.
Seegi on asi, millest Piibel selgesti räägib.
See kõik on kui läbilõige
Ilmutuse raamatus mainitud seitsemest kogudusest,
kus vaid kahel kogudusel olid nö "paberid korras".
Kuid ma usun, et Jumala vägi,
mis avaldub Püha Vaimu kaudu siin maailmas,
saab võitma ja viima Jumala tööd edasi.
Usun, et praeguse aja usklike suurim vajadus
on saada täidetud Püha Vaimuga ja Jumala väega.
Kuidas su meelest
see evangeeliumi kuulutamine kõigile rahvastele toimub?
Kui mõelda näiteks kasvõi lääneriikides levinud tavadele,
kus meil on raamatud stiilis: "5 sammu õnnistuseni",
"10 sammu ärkamiseni"
või "15 sammu ligimese armastamiseks".
Kuidas see Jeesuse öeldu siin maa peal siis täitub?
Usun, et Jumala kogudus üle maailma on selle võtmeks.
Iga usklik üksikindiviidina saab olema Tema tunnistaja.
Pole küsimustki,
et koguduses peituv vägi on ülimalt oluline,
kuid see on ka oluline, et kristlased asuksid tegutsema,
viies evangeeliumi oma töökohtadesse jne.
Loomulikult on sotsiaalmeedia selleks enam kui võrratu kanal,
kui kasutada seda õigetel eesmärkidel.
Samuti raadio, televisioon jne.
Kõik need vahendid on selleks kasutatavad.
Nii nagu tegelikult ka su kaks jalga.
Kõigi nende vahendite kaudu viiakse evangeeliumi edasi,
mis saab võitma.
Ehk siis me kõik peame valmistuma selleks.
Mida sa aga ootaksid neilt, kes on koguduse eesotsas -
a'la pastorid, evangelistid jne.?
Kuidas nad peaks end ette valmistama?
Ootan nii iseendalt kui teisteltki seda,
et elaksime väga lähedases suhtes Jumalaga
ja oleksime ise täidetud Püha Vaimuga.
Sest meis olev Püha Vaim on kõige võti.
Kui vaadata Pauluse elu,
siis kõik sai alguse sellest, et ta sai täidetud Püha Vaimuga
peale kõike Damaskuse teel toimunut.
Peale seda läks kõik kui käima.
Me näeme Uuest Testamendist lausa seda,
et evangeelium levis üle kogu Aasia, mis on täiesti uskumatu.
Tol ajal ju polnud selliseid vahendeid nagu täna
ja info liikus vaid suusõnalise suhtluse kaudu.
Nii et me usume kindlalt, et Jumal saab võimsalt liikuma
ja kogu me lootus on Tema peal.
Sest Tema, kes Ta on alustanud seda tööd,
Ta viib selle ka lõpule.
On see siis nii - kui vaadata ka Apostlite tegusid,
et Püha Vaim ja evangeeliumi kuulutus
käivad kindlalt käsikäes. - Just nii.
Ehk see on see, mille juurde peame uuesti jõudma -
Püha Vaimuga täitumise juurde?
See on kõige A ja O.
See on kõige tuum nii pastorite kui töötegijate elus.
Kõik töötegijad peaksid olema täidetud Püha Vaimuga ja tulega,
sest selles peitub meid kandev ja edasiviiv jõud.
Paulus ise ju palus,
et Jumal annaks meile tarkuse ja ilmutuse Vaimu,
et võiksime tunda Teda.
Me vajame eelolevateks aegadeks Jumala üleloomulikku väge
me koguduste keskele.
Seda selliselt, et Jumala vägi oleks nähtav.
See on see, mida igatsen ka omaenda südamesse ja ellu.
Mind on alati kõnetanud see Kaalebi lugu.
Mooses läkitas Kaalebi ja Joosua välja ja me teame, kuidas sellega läks.
Uskmatus võttis võimust, mis on ohuks ka tänapäeval.
Liberaalteoloogia ja kõik muu selline.
Me peame püsima Jumala Sõnas.
Joosua ja Kaaleb elasid 45 aastat oma rahva keskel.
Olen sageli mõelnud, kuidas nad küll seda jaksasid?
Neil oli ju hoopis teine vaimsus.
Siis aga saabus päev, mil nad läksid üle Jordani
ja Kaaleb seisis silmitsi mäestikuga, mis vajas vallutamist.
Nii ütles ta: "Olen täna sama võimas, kui päeval, mil Mooses mind läkitas.
Olen võimeline sõdima, minema ja tulema."
See on kõik see,
mida vajame ka tänapäeva koguduses
ja töötegijate elus.
Töötegijad peaks muidugi näitama teed,
viibides nii palvekoosolekutel kui üldse koguduse keskel,
olles eeskujuks Jumala ligiolu kandmisest
ja selle mõjust.
Tundub, et Martti tõmbab meid siin tasapisi käima.
Rääkides Psalmist 84, mida saate alguses lugesin -
seal on juttu allikate maast,
milleni sageli jõuti siiski nutuoru kaudu.
Oled pikki aastaid teinud jumalariigi tööd.
Milline see nutuorg su kogemuste põhjal on olnud?
Võimalik, et neid on olnud palju. - Eks neid ole olnud tõesti,
kuid ma ei tahaks neist rääkida, sest need on olnud väga isiklikud,
millega me kõik siin maises elus kokku puutume.
Nagu Taavetigi elus, on suhted need,
millega me ka töötegijatena siin elus kokku puutume.
Kuid kui keegi lööbki sind ühele põsele,
pööra talle ka teine põsk.
See pole kerge, kuid see on piibellik tee.
Need nutuorud aga viivad meid põlvedele
ja palju lähemale Jumalale.
Olen kordi ja kordi märganud, et kui on ikka väga kitsas ja raske...
Olen 48 aastat olnud jumalariigi töös
ja teeninud kaasa neljas koguduses üle Soome.
Nii olen näinud kõikvõimalikke nutuorge.
Kuid samas on sealt üles tõustud ja edasi mindud.
Kui mõelda Taaveti elule,
siis temagi ellu jagus piisavalt nutuorge.
Mind on eriliselt puudutanud see lugu,
kui Taavet jõudis oma meestega Siklagi
ja kõik nende pereliikmed olid ära viidud.
Mehed olid teises kohas sõdimas,
kuid kui nad tagasi koju jõudsid, ei jaksanud nad isegi nutta enam,
sest see oli ikka nii tõsine nutuorg nende elus.
Tänu Jumalale muidugi, et nad said oma pereliikmed tagasi
ja nad võitsid,
kuid need nutuorud lihtsalt on elu osa.
Mis on oluline, on see, et...
Näiteks mina ja mu naine Marjatta oleme käinud ühist teed 55 aastat.
Ta on olnud erakordne tugi mu jaoks
ja me oleme üheskoos läinud läbi neist nutuorgudest,
taas tõustes ja edasi minnes,
nähes, kuidas Jumal endiselt tegutseb ja mõju avaldab.
Wau! Tõeliselt julgustav kuulda seda kõike.
Sul oleks muidugi palju, mida jagada,
aga meenub sulle ka oma teekonnalt mingeid positiivseid kogemusi?
Loomulikult.
Usklikuks saamine oli muidugi see kõige esimene kogemus,
millest kõik muu alguse sai.
Nii nagu ka Püha Vaimuga täitumine ja muu selline.
Need kõik on olnud imelised kogemused.
Abikaasa Marjatta leidmine, abiellumine ja koos kulgemine.
Need kõik on olnud imelised ja toredad asjad.
Nagu ka jumalariigi tööle asumine 1974. aastal.
Ütlesin naisele, et see põleb nii tugevalt mu südames,
et ma lihtsalt pean seda tegema.
Nii otsustasin 1. juunil, 1974. aastal, et lähen Lapimaale evangelistiks.
Marjatta ütles: "Mine aga!
Küll ma lastega siin kodus hakkama saan."
Kuid ma ei pidanudki nii kaugele minema,
kuna Helsingi lähedal avanes ühes koguduses koht,
kuna selle pastor läks misjonäriks Jaapanisse.
Need on olnud imelised hetked, mida elada ja kogeda.
Üks vana veteranjutlustaja - Eino Varis,
kes oli pärit Lappeenranta kandist,
oli mu esimene töökaaslane.
Olen ikka öelnud,
et suundusin Eino tuules jumalariigi tööle.
Seda katseajaga,
aga tundub, et see katseaeg pole siiani läbi saanud.
Nii et elu jooksul on kogunenud palju, palju imelisi kogemusi.
Sh Reinhard Bonnke'ga tutvumine ja tema külastamine Lõuna-Aafrikas.
Olime isiklikult sõbrad ja ta oli väga oluline inimene mu elus.
Nii et palju häid asju.
Nagu kõik seegi, mis Seinäjoel on juhtunud.
Asusime 1989. aastal sealset kogudust juhtima
ja kogudus kasvas nende aasta jooksul
600-inimeselt 1500-inimeseni.
Rajasime uusi kogudusi ja...
Oi, neid imelisi asju on olnud väga palju.
Tagantjärgi vaadates olen nii tänulik Jumalale,
et olen saanud olla kaasas selle kõigega
ja teha kõike seda, mida Jumal just mulle teha andis.
Olen ülimalt tänulik selle kõige eest.
Palju head on olnud.
Olen saanud olla kaasas
ka Niilo Yli-Vainio tegevustes ja Tallinnas toimunud ärkamistes.
Olen käinud ka Valgevenes, Ukrainas, Venemaal
ja näinud, kuidas Jumal tegutseb.
Ari Joensuuga sai külastatud mitmeid Lõuna-Ameerika maid.
Neid erilisi kogemusi ja hetki on nii palju,
mis avaldavad siiani oma mõju mu südames.
Vahel tundub lausa uskumatu,
et Jumal on mind valinud ja endaga kaasa kutsunud
ja mulle on antud armu teha seda kõike.
See on tõesti olnud võrratu aeg!
Õnnistusterohke elu. - Võib öelda küll nii.
Isegi, et olin kunagi kõige täiega jäähokis sees,
mängides kõrgliiga tasemel,
siis ometi, kui Jeesus mu päästis, muutus kõik
ja ma läksin jumalariigi tööle.
Jumalariigi evangeelium on see, mis võidab ka Märtrite Hääle töös.
Jumalariigi evangeelium.
Jumalariik tuleb.
See on kahtlemata tulemas, kuid praegu tuleb selleks tööd teha.
Tänu Jumalale, et kõik need 48 aastat jumalariigi töös
ja üle 55 aastat usklik olemist on olnud imeline aeg.
Märtrite Hääl toetab Martti kolleege
ehk inimesi, kes jagavad Jeesuse võitvat evangeeliumi
eripaigus üle maailma.
Aafrikas, Lähis-Idas, Aasias.
Ka sellistes paikades,
kus evangeeliumi jagamisel on oma hind.
Kus selle eest tuleb taluda hoope ja maksta kõrget hinda.
Märtrite Hääle rajamise peamine mõte peitus organisatsiooni loomises,
mis tegutseks hingevaenlase tagalas.
Nii vaatamegi nüüd lühikese video Märtrite Hääle tegemistest.
Jeesus ütles oma järgijatele,
et kui Teda on taga kiusatud, kiusatakse taga ka Tema järgijaid.
Üle maailma seda ka tehakse.
Kuid Jeesus lubas ka seda,
et kedagi, kes Tema pärast kannatavad,
ei unustata kunagi.
Märtrite Hääl tegutseb täna 68's erinevas riigis,
toetades tagakiusatuid, panustades Piiblite levitamisse
ja toetades eesliini töötegijaid.
Me jagame nende lugusid
ja koondame Kristuse Ihu, et toetada koos tagakiusatud kristlasi.
Toetame tagakiusatud kristlasi läbi praktilise ja vaimuliku abi,
kandes edasi Jeesuse missiooni, kes meid on kutsunud
ja käskinud meil teha jüngriks kõik rahvad.
Mida iganes see ka maksma ei läheks.
Märtrite Hääl
Olles kuulnud su lugu ja teades sind ka muidu,
jääb vaid oodata hetke,
et keegi helistaks ja teeks ettepaneku kirjutada su elust raamat.
Usun, et see oleks väga julgustav
ja palju enam inimesi tahaks teha evangeelset tööd,
et see sama tuli võiks süttida.
Kuid sa kuulud täna ka Märtrite Hääle ridadesse,
sest sinu ja su naise süda
tunneb suurt muret tagakiusatud kristlaste pärast.
Kust see siis tuli?
See teema on juba pikka aega olnud mu südamel.
Juba 70'ndatel, kui käisin Venemaal ja Valgevenes
ja mitmeid kordi ka Eestis,
siis kohtasin inimesi, kes on oma usu pärast vangis olnud.
Vene ajal pandi palju pastoreid vangi ja nad olid seal pikka aega.
Nii sain kohtuda meeste-naistega, kes kannatasid oma usu pärast
ja see ei jätnud mind kuidagi külmaks.
Kas need kohtumised muutsid ka sind ennast?
Andsid need ka sulle midagi?
No ikka andsid.
Need inimesed pidasid vastu ja kui nad vangist lõpuks vabaks said,
olid nad endiselt tugevad ja vastupidavad.
Nad läksid tagasi kogudusse ega andnud alla,
jätkates oma töid ja tegemisi.
Me teame, et täna on maailmas 360 miljonit kristlast,
kes kannatavad oma usu pärast, kogedes tõsist tagakiusu ja hüljatust.
Nii et loomulikult sellised asjad puudutavad.
Ühtlasi olen jälginud Märtrite Hääle töid-tegemisi
ja olen Avainmedia töös olnud 20 aastat kaasas.
Avainmedia ja Avainsanoma olid tegelikult esimesed,
kes esimeste seas kajastasid ukslike tagakiusu.
Mäletate ju veel neid ajakirju?
Nii ongi see teema sellest saati olnud mu südamel.
Olles tänaseks juba pensionil,
olin täiega vaimustuses,
kui Hannu mind Märtrite Häälde kutsus.
Olin rõõmuga nõus
ja tahan toetada seda tööd kõikvõimalikel viisidel.
Kuna oled reisinud palju,
siis kas on ka mõnda inimgruppi, kes on eriliselt su südamele jäänud?
Näitasid meile enne saate algust
erinevaid pilte-videosid misjonipõldudelt, kus oled käinud.
On mõni eriliselt meelde jäänud?
Ikka.
Kõik Ukrainas toimuv muidugi,
kuna mul on seal palju pastoritest sõpru
ja tuttavaid, kellega koos oleme evangeeliumi kuulutanud.
2016. aastal, mil toimus Krimmi vallutamine,
olime pastor Jarmo Makkoneniga seal esirindel
kuulutamas evangeeliumi metsas olevatele sõduritele.
Need piirkonnad on alati mu südames.
Samas on veel üks huvitav maa,
kuhu Jumal meid ühtede tuttavate kaudu juhtis,
kes muidu töötavad Hispaanias,
aga kellele Jumal rääkis ka Kuubast.
Nii olen neli korda ka Kuubal käinud.
Kuubalased ja sealne kogudus
on mulle samuti väga südamelähedased.
Räägi veidi lähemalt, milline sealne kogudus on?
Tegu on tulise kogudusega. - Nagu Seinäjoelgi?
Neil seal juba tuld ja ertsu jagub.
Kui kuubalane laulab, siis see juba on midagi.
Sealsed kogudused kasvavad täie hooga.
Olime seal 2-3 aastat tagasi koos Timo Närhiga
ja pidasime ristimisteenistust, kus ristiti 146 inimest.
70 inimest pani end aga järgmisele ristimisele kirja.
Kuuba kogudused kasvavad täna täie hooga.
Nagu teame, on tegu kommunistliku maaga.
Koguduste siseselt saab vabalt kuulutada Jumala Sõna.
Kui sinna esimest korda läksin, pidas politsei mind 8 korda kinni.
Nii et sealgi on makstud hinda Jeesuse järgimise eest.
Tänane seis on küll veidi parem,
aga nö luubi all on nad endiselt.
Kogudusest väljaspool ei tohi mingeid üritusi korraldada.
Küsides Kuuba kristlikelt juhtidelt, mida me saaks nende heaks teha,
vastasid nad, et nad vajaks jalgrattaid.
Jalgrattaid.
Nii hakkasime Soomes jalgrataste ostuks raha koguma,
saades seeläbi jalgrattad 225'le pastorile-evangelistile.
Need osteti Kuubast ja maksid 100 eurot tükk.
Tavalise Kuuba pastori jaoks on 100 eurot terve aastapalk.
Mõte omada autot on nende jaoks täiesti võimatu.
Kuid jalgrattad me neile saime.
Nii on ühes linnas saanud tuhanded inimesed päästetud,
sest evangelistid sõidavad rattaga majast majja,
viies sedasi evangeeliumi edasi.
- Võrratu.
Oled ka Soomes hakanud tagakiusatud kristlaste teemat
rohkem edasi viima.
Sellega on seotud ka raamat "Võitlesin Arafati ridades",
mis räägibki siis Arafati ridades võitlemisest.
Kuidas see aga on seotud Märtrite Hääle tegemistega Soomes?
Selle raamatu peategelane tuli nüüd maikuus Soome.
Rääkisin temast Marttile, kes haaras teemast kohe kinni
ja korraldas talle kohe koguduste külastamised.
Kus te temaga siis käisite?
Jaa, ma sain kohe 2-nädalase tuuri paika.
Alustasime Pietarsaarest,
minnes seejärel Kokkolasse ja Alajärvele.
Siis aga ootasid ees
Seinäjoe nelipühikogudus ja vabakogudus.
Uksed olid tema ees kohe valla
ja nii saime neiski paikades kuulutada evangeeliumi.
Ootasin põnevusega selle mehe saabumist,
et siis teha üheskoos see tore Pohjanmaa tuur.
Nii tore, et olid kohe aktiivselt kaasas.
Olen selle mehega palju suhelnud ja tema raamat on väärt lugemist.
Ta on ikka tõesti huvitav mees,
olles kunagi olnud Yāsir ‘Arafāti snaiper ja palgamõrvar.
Siis aga leidis ta imeliselt tee Jeesuse juurde
ja täna võidab ta hingi Gaza aladel ja mujalgi.
Need koosolekud selle mehega toimusid Alajärvel 14. mail
ja Seinäjoel 15. mail.
Lisaks olid kohtumised veel Pietarsaares ja Kokkolas.
Kõik neljas erinevas maakonnas.
Ja emadepäeval oldi ka Heinolas.
See huvitav raamat on tellitav www.marttyyrienaani.fi/kauppa/
Sealt saate tellida ka meie tasuta Märtrite Hääle ajakirja,
mis räägib me laiaulatuslikust tööst
erinevates maades erinevate inimeste seas.
Lisaks ajakirjale ilmub ka me uudiskiri,
mis edastab ka erinevaid palveteemasid.
Aitäh Martti ja Hannu, et olite meiega
ja Martti, kas saaksid ka palun teha saate lõpuks veel väikese palve?
Aitäh taevane Isa,
et oleme saanud rääkida maailma kõige olulisematest asjadest.
Rääkida evangeeliumi jagamisest.
Issand, tahame selleski saates mõelda kümnetele miljonitele inimestele,
kes kannatavad täna evangeeliumi ja Jeesuse pärast.
Kes annavad elu Jeesuse eest.
Iga päev sureb 13 märtrit Jeesuse eest.
Issand, seetõttu palume kogu maailma pärast.
Palume jõudu ja armu kõigile, kes tegutsevad Märtrite Hääle raames
või eripaigus üle maailma misjonitööd tehes.
Issand, õnnista ka Soomes tegutsevat Märtrite Hääle ühingut
ja õdesid-vendi, kes sellesse töösse panustavad.
Tänu Sulle Issand, et see on Sinu töö
ja Sa tood selle töö kaudu esile imelisi võite.
Jeesuse Kristuse nimel, aamen.
Pastor Martti Kallionpää jagas meile tänases saates,
kuidas lõpuaja kogudus läheb Jumala Vaimus ja väes edasi.
Õnnistatud nädala jätku teile!
Tõlge: Anne-Ly Raukas